Komediant Joan Rivers se besittings opgeveil | SARIE
Komediant Joan Rivers se besittings opgeveil	deur Gaynor Siljeur
’n Versameling van die altyd-te-eerlik-komediant Joan Rivers se persoonlike besittings is onlangs opgeveil. Die items wat uit die luukse New York-woonstel van die gewese Fashion Police-aanbieder kom, het van haar juweliersware en natuurlik haar kenmerkende rooitapytrokke ingesluit. Embed from Getty Images
Joan, wie al byna twee jaar oorlede is, se dogter en Fashion Police–regisseur, Melissa Rivers, het uiteindelik van haar ma se besittings laat gaan. Die veiling genaamd “The private collection of Joan Rivers” het 22 Junie 2016 by die beroemde afslaers in New York, Christie’s, plaasgevind.
Die hoogtepunt van Joan se versameling is ’n blomvormige diamantborsspeld wat sy self ontwerp het. Die borsspeld is opgeveil vir tussen $30 000 tot $50 000 (sowat R450 000 tot R735 915). Die diamante in dié borsspeld was oorspronklink oorbelle van Joan se ma en die steel is in 1990 deur die ontwerper Harry Winston bygevoeg, berig Vanity Fair.
Fancy to whimsical: Private Collection of Joan Rivers up for auction — https://t.co/qI0dZwM2k8 pic.twitter.com/LuPCzwaLbJ
— KOMO News (@komonews) June 17, 2016
Hier is nog items uit Joan Rivers se versameling:
’n Swart-en-wit verejas: tussen $800 tot $1 200 (sowat R 11 100 tot R 17 700)
’n Swart vere-en-wolstof langmourok: tussen $1 500 tot $2 000 (sowat R 22 100 tot R 29 500)
Joan se hond, Spike, se silwer hondebak: tussen $500 tot $800 (sowat R7 400 tot R 11 100)
’n Porselein nageregstel: tussen $2 000 tot $3 000 (sowat R29 500 tot R44 200)
Bronne: Vanity Fair, 6sqft